Publication: Magyar Közlöny
Issue: MK-1998-28 (Year: 1998, Number: 28)
Era: 1990-2004
Section: 1994. évi I. törvény 3. §-ával összhangban az Európai Közösségeknek az alább felsorolt irányelveivel és útmutatóival összeegyeztethető szabályozást tartalmaz:
Paragraph Index: 366

(4) A Géntechnológiai Bizottság véleményének kialakításánál — a (2) bekezdésben foglaltakkal összhangban — vizsgálja a géntechnológiával módosított szervezet alkalmazásának hatásait, így különösen — a hatására bekövetkező változást az emberben és a természetes szervezetekben, mindenekelőtt a DNS-ben és az ellenálló képességben, — az új tulajdonságok kialakítására használt átvivő anyag (vektor) és a hatására létrejövő új anyag kialakulását, beépülését az emberbe és a természetes szervezetekbe, különös tekintettel az egészségügyi kockázatokra, — az általa okozott változást a természetes szervezetek életközösségeiben, különös tekintettel a spontán kereszteződés lehetőségére és a biológiai sokféleségre gyakorolt hatásra, — a természetes változása következtében kialakuló új hatást.

Source: https://magyarkozlony.hu/hivatalos-lapok/31d3e095715d87e00ff41633488b2439a482a861/dokumentumok/ff8d37638b9645cea527b50da1172986a0356fed/letoltes